Harald Bjørlykke

Harald Bjørlykke (1901–1968) var en norsk geolog og professor. 

Virke
Etter å ha studert til cand.real. 1928 hadde han ett år ved Georg-August-Universität Göttingen, og var konservator ved Geologisk museum (Oslo) 1930–37 med studieopphold i Göttingen 1929, Freiberg 1934 og Oxford i 1935.Studentene fra 1919, årbok publisert i Norge i 1950.

Han mottok dr.philos fra Universitetet i Oslo i 1935, på en avhandling om The Mineral paragenesls and Classification of the Granite Pegmatltes of Iveland, Stesdal.

Fra 1937 til 1946 var han dosent i mineralogi og krystallografi ved NTH sin bergutdanning. Så var han statsgeolog ved Norges geologiske undersøkelse 1946–1951. Han ble sjef for A/S Norsk Bergverk i 1952, og var der igjennom sjefsgeolog ved Søve gruver i Ulefoss.

Han ble i 1958 direktør ved Norges geologiske undersøkelse som hadde blitt flyttet av politikerne fra Oslo til Trondheim; han etterfulgte forøvrig Sven Føyn som hadde gått av i protest mot flyttingen. Bjørlykke ble avløst av Karl Ingvaldsen som satt frem til 1973. Selv ble Bjørlykke i 1966 professor i geologi ved NTH.

Bjørlykke mottok Reuschmedaljen i 1938.

Familie
Han var sønn av Knut Olai Bjørlykke (1860–1946), som var professor i geologi på Ås, der Harald ble født i 1901. Harald ble far til geologen Knut Olav Bjørlykke (født 1938) og geologen Arne Bjørlykke (født 1943).

 Referanser 

Kategori:Norske geologer
Kategori:Norske geologiprofessorer
Kategori:Professorer ved NTH
Kategori:Medlemmer av Det Kongelige Norske Videnskabers Selskab
Kategori:Personer fra Ås kommune